section_heading: Kontroverze
paragraph_text: Simboli Konfederacije ostaju u trajnoj uporabi u Sjedinjenim Državama te je njihovo korištenje i dalje tema čestih političkih rasprava. Zbog njihovih zabrana u određenim školama i sveučilištima koja ju smatraju rasističkim simbolom, korištenje konfederalne zastave se dovodi i u vezu s pravom slobode govora. Konfederalna zastava je zakonom zaštićena od spaljivanja i oskvrnuća u pet američkih saveznih država: Floridi, Georgiji, Louisiani, Mississippiju, i Južnoj Karolini.